Document ID: 32001D0430

Απόφαση της Επιτροπής
της 7ης Ιουνίου 2001
για τροποποίηση για τρίτη φορά, της απόφασης 2001/356/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο
[κοινοποιηθείσα υπό τον αριθμό Ε(2001) 1605]
(Κείμενο που παρουσιάζει ενδιαφέρον για τον ΕΟΧ)
(2001/430/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
Εκτιμώντας τα ακόλουθα:
(1) Ως επακόλουθο της εκδήλωσης εστιών αφθώδους πυρετού στο Ηνωμένο Βασίλειο, η Επιτροπή εξέδωσε την απόφαση 2001/356/ΕΚ για ορισμένα μέτρα προστασίας όσον αφορά τον αφθώδη πυρετό στο Ηνωμένο Βασίλειο(4), όπως τροποποιήθηκε τελευταία από την απόφαση 2001/415/ΕΚ(5).
(2) Με την οδηγία 85/511/ΕΟΚ του Συμβουλίου, της 18ης Νοεμβρίου 1985, όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, θεσπίζονται κοινοτικά μέτρα για τον έλεγχο του αφθώδους πυρετού(6).
(3) Η απόφαση του Συμβουλίου 90/424/ΕΟΚ(7) όπως τροποποιήθηκε τελευταία από την απόφαση του Συμβουλίου 2001/12/ΕΚ(8), αφορά δαπάνες στον κτηνιατρικό τομέα.
(4) Υπό το φως της εξέλιξης της νόσου, φαίνεται, κατά συνέπεια, σκόπιμη η παράταση της ισχύος των μέτρων καθώς και η προσαρμογή της διάκρισης σε περιφέρειες, ιδίως για την άρση των περιορισμών στη Βόρειο Ιρλανδία και στη Νήσο Man.
(5) Η κατάσταση θα επανεξεταστεί κατά τη συνεδρίαση της μόνιμης κτηνιατρικής επιτροπής που είναι προγραμματισμένη για τις 12-13 Ιουνίου 2001, και τα μέτρα θα προσαρμοστούν, εφόσον κριθεί αναγκαίο.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2001/356/ΕΚ τροποποιείται ως εξής:
1. Η ημερομηνία του άρθρου 15 αντικαθίσταται από την ημερομηνία "20 Ιουλίου 2001".
2. Στο παράρτημα Ι, η φράση "Μεγάλη Βρετανία, Βόρειος Ιρλανδία" αντικαθίσταται από τη φράση "Ηνωμένο Βασίλειο, εκτός της Βορείου Ιρλανδίας και της Νήσου Man".
3. Στο παράρτημα II η φράση "Μεγάλη Βρετανία, Βόρειος Ιρλανδία" αντικαθίσταται από τη φράση "Ηνωμένο Βασίλειο εκτός της Βορείου Ιρλανδίας και της Νήσου Man".
Άρθρο 2
Τα κράτη μέλη τροποποιούν τα μέτρα που εφαρμόζουν στο εμπόριο κατά τρόπο που να συνάδουν με την παρούσα απόφαση. Ενημερώνουν αμέσως την Επιτροπή σχετικά.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 7 Ιουνίου 2001.

Labels: 3
18
6